Cât de repede s-a adaptat Andrea Compagno în China: ”Știu să număr”
Andrea Compagno a plecat de la FCSB în iarnă.
Tianjin Jinmen Tiger l-a transferat pe italian pentru 120 de mii de euro în februarie 2024, iar atacantul italian s-a adaptat repede la viața din China. "El Matador", cum era poreclit de bunicul său, a dezvăluit câteva aspecte interesante despre experiența sa în Asia.
Fostul jucător de la FCSB s-a declarat mulțumit de primirea sa în cu totul altă cultură și a evidențiat că singurul lucru care l-a îngreunat a fost schimbarea de fus orar.
"M-am găsit bine imediat, ei ca persoane sunt ospitalieri. M-am găsit bine de la început, şi eu sunt aşa o persoană care vrea să se schimbe, iese din zona de confort şi sunt deschis. Eu şi iubita suntem siguri că ne adaptăm oriunde, iar aici e China, nu te duci în India.
Oraşul e nou, e un oraş frumos şi nu m-am speriat. Cel mai urât a fost la început cu ora era şapte ore în faţă şi era puţin aşa... am avut nevoie de o săptâmănă să mă adaptez dar acum e bine", a mărturisit Compagno, conform Orange Sport.
Compagno: "Pâna acum am învăţat numere şi să dau bună ziua"
În ceea ce privește alimentația, Compagno a menționat că își menține dieta sa și în China. Italianul iubește orezul, care este foarte popular în tările asiatice. Despre limba chineză, italianul a recunoscut că a avut nevoie de mare ajutor, dar acum învață în mod regulat și este asistat de o persoană care vorbește și italiană și chineză.
Până acum, atacantul a reușit să învețe numerele și să salute în limba chineză. Cu toate că această schimbare a fost inițial surprinzătoare, fotbalistul italian este acum conștient că în fotbal trebuie să fii pregătit pentru orice provocare.
”(n.r. despre mâncare) Pe săptâmăna eu am dieta mea şi cum mâncam orez în România mânănc şi aici. Mai ales aici că ei cu orezul sunt nr.1. Mie îmi place să încerc să mânănc pe toate. Ne ducem aici la restaurante chinezeşti, iubita nu prea mult, merge pentru că vreau eu. Dacă e pentru ea mergem doar la pizza la restaurant italian.
(n.r. despre limba) Aici n-am putut să învâţ eu singur. Am găsit o persoană care ne ajută, vorbeşte şi italiană şi chineză şi acum sâmbăta avem a treia ora de lecţii, şi ea a zis că va dura cam trei luni dacă facem o ora sau două pe săptâmăna o să învâţăm nivelul basic.
Pâna acum am învâţat numere şi să dau bună ziua. Oricum dacă îmi zicea cineva anul trecut când eram la Craiova şi ziceai în 3 ani copilul tău se naşte în China la Tianjin ziceam eşti nebun dar am învăţat că aşa e în fotbal trebuie să fii pregatit pentru tot ce bine”, a continuat Andrea Compagno.
Cifrele lui Compagno
În timpul celor trei ani și jumătate petrecuți în România, Andrea Compagno a strălucit pe teren, unde a marcat 26 de goluri în 61 de meciuri pentru FCU Craiova și 20 de goluri în 55 de partide pentru FCSB.
În campionatul Chinei, vârful născut la Palermo a evoluat în șapte meciuri și a înscris cinci goluri.
Cotat la două milioane de euro, conform site-urilor de specialitate, italianul a strâns 1,801 minute în tricoul "tigrilor", în cele trei luni petrecute alături de echipă.
Urmăriți SPORT.RO și pe Google News